ddrg/super_eurlex huggingface dataset:
DA Den Europæiske Unions Tidende L 335/79

DEN UDENRIGS- OG SIKKERHEDSPOLITISKE KOMITÉS AFGØRELSE ATALANTA/5/2011

af 16. december 2011

om ændring af Den Udenrigs- og Sikkerhedspolitiske Komités afgørelse ATALANTA/2/2009 om accept af bidrag fra tredjelande til Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og af Den Udenrigs- og Sikkerhedspolitiske Komités afgørelse ATALANTA/3/2009 om nedsættelse af bidragyderkomitéen for Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta)

(2011/846/FUSP)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38, stk. 3,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1), særlig artikel 10,

under henvisning til Den Udenrigs- og Sikkerhedspolitiske Komités afgørelse Atalanta/2/2009 (2) og Den Udenrigs- og Sikkerhedspolitiske Komités afgørelse Atalanta/3/2009 (3) samt addendummet hertil (4), og

ud fra følgende betragtninger:

(1) Den øverstbefalende for EU-operationen afholdt en styrkegenereringskonference den 16. december 2008.

(2) Som følge af tilbuddet fra Serbien om at bidrage til operation Atalanta, henstillingen fra EU-operationens øverstbefalende og rådgivningen fra Den Europæiske Unions Militærkomité (EUMC) bør Serbiens bidrag accepteres.

(3) I medfør af artikel 5 i protokol (nr. 22) om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af de af Unionens afgørelser og aktioner, som har indvirkning på forsvarsområdet —

VEDTAGET DENNE AFGØRELSE:

Artikel 1

Artikel 1 i Den Udenrigs- og Sikkerhedspolitiske Komités afgørelse Atalanta/2/2009 affattes således:

»Artikel 1 Bidrag fra tredjelande På baggrund af styrkegenererings- og bemandingskonferencerne og henstillingerne fra EU-operationens øverstbefalende og Den Europæiske Unions Militærkomité accepteres bidragene fra Norge, Kroatien, Montenegro, Ukraine og Serbien til EU's militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (»Atalanta«)«.

Artikel 2

Bilaget til Den Udenrigs- og Sikkerhedspolitiske Komités afgørelse Atalanta/3/2009 erstattes af teksten i bilaget til denne afgørelse.

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den 16. december 2011. På Den Udenrigs- og Sikkerhedspolitiske Komités vegne O. SKOOG Formand

(1) EUT L 301 af 12.11.2008, s. 33.

(2) EUT L 109 af 30.4.2009, s. 52.

(3) EUT L 112 af 6.5.2009, s. 9.

(4) EUT L 119 af 14.5.2009, s. 40.
(1)

I henhold til fælles aktion 2008/124/FUSP bemyndiges Den Udenrigs- og Sikkerhedspolitiske Komité i overensstemmelse med traktatens artikel 38 til at træffe de relevante afgørelser med henblik på at udøve den politiske kontrol med og den strategiske styring af Den Europæiske Unions retsstatsmission i Kosovo (EULEX KOSOVO) herunder afgørelsen om at udnævne en missionschef.
(5)

Den nuværende sygdomsudvikling på Sardinien kan udgøre en fare for svinebestandene i andre regioner i Italien og i andre medlemsstater på grund af markedsføring af svinekød og svinekødsprodukter samt andre produkter indeholdende svinekød. Det er derfor nødvendigt at udvide de i bilag I til beslutning 2005/363/EF omhandlede risikoområder til hele regionen Sardinien. Da de betingelser, der er fastsat i artikel 5, stk. 2, litra b), i beslutning 2005/363/EF, ikke længere kan opfyldes, suspenderes derfor den undtagelse, som giver Italien mulighed for at tillade forsendelse af svinekød fra Sardinien til områder uden for Sardinien. Det samme gælder for undtagelsen i henhold til artikel 6 i samme beslutning, som tillader forsendelse af svinekødsprodukter og andre produkter indeholdende svinekød fra Sardinien til områder uden for Sardinien.
(1)

Ved Kommissionens beslutning 2006/415/EF af 14. juni 2006 om visse beskyttelsesforanstaltninger over for højpatogen aviær influenza af subtype H5N1 hos fjerkræ i Fællesskabet og om ophævelse af beslutning 2006/135/EF (5) er der fastsat visse beskyttelsesforanstaltninger, der skal anvendes i tilfælde af et udbrud af denne sygdom, herunder oprettelse af et område A og et område B efter mistanke om udbrud eller et bekræftet udbrud af sygdommen. Sådanne områder er anført i bilaget til beslutning 2006/415/EF. Nævnte beslutning skal anvendes indtil den 31. december 2011.
(2)

Ved indgivelsen af den endelige udgiftsanmeldelse og endelige betalingsanmodning til Kommissionen i forbindelse med afslutningen af overgangsprogrammer for udvikling af landdistrikter har de slovenske myndigheder i deres endelige anmeldelser inkluderet inddrevne beløb, der er omfattet af førnævnte finansielle korrektioner, hvilket ikke er korrekt. Afgørelse 2009/984/EU (4) om fastsættelse af det restbeløb, der skal betales eller tilbagebetales af Tjekkiet, Ungarn og Slovenien ved afslutningen af programmer inden for rammerne af overgangsprogrammer for udvikling af landdistrikterne, som finansieres af Den Europæiske Udviklings- og Garantifond for Landbruget (EUGFL) blev vedtaget på grundlag af de beløb, som Slovenien havde meddelt.
(6)

Det Europæiske Råd i København vedtog den 12. og 13. december 2002 en erklæring, hvori det hed, at »Berlin plus«-ordningerne og gennemførelsen heraf kun gjaldt for de medlemsstater, der også enten var NATO-medlemmer eller partnere i »partnerskab for fred«, og som derfor havde indgået bilaterale sikkerhedsaftaler med NATO —
(4)

De irske myndigheder har anmodet om, at tidsfristen for udarbejdelse af lovgivningen til styrkelse af tilsynsreglerne for kreditforeningssektoren (credit unions sector) flyttes til andet kvartal 2012 for at muliggøre en grundig høring af de berørte parter. I mellemtiden vil myndighederne gøre noget ved problemerne i de hårdest ramte kreditforeninger og beskytte indskuddene for at sikre finansiel stabilitet.
(2)

Der er blevet seks pladser ledige som medlemmer af Regionsudvalget, efter at Sipke SWIERSTRAs, Léon FRISSENs, Rinske KRUISINGAs, Dick BUURSINKs, Karla PEIJS’ og Lenie DWARSHUIS-VAN DE BEEKs mandater er udløbet. Der er blevet fire pladser ledige som suppleanter til Regionsudvalget, efter at René VAN DIESSENs, Sjoerd GALEMAs, Martin JAGERs og Joop BINNEKAMPs mandater er udløbet. Der bliver to pladser ledige som suppleanter efter beskikkelsen af W.B.H.J. VAN DE DONK og Co VERDAAS som medlemmer af Regionsudvalget —
(1)

Kommissionens afgørelse 2010/221/EU af 15. april 2010 om godkendelse af nationale foranstaltninger til begrænsning af virkningerne af visse sygdomme hos akvakulturdyr og vildtlevende vanddyr i overensstemmelse med artikel 43 i Rådets direktiv 2006/88/EF (2) giver visse medlemsstater mulighed for, med henblik på at forebygge indslæbning af visse sygdomme i deres område, at stille særlige krav til sendinger af disse dyr, såfremt de enten har påvist, at hele deres område eller visse afgrænsede områder er frie for sådanne sygdomme eller har etableret et udryddelses- eller overvågningsprogram i dette øjemed.
(5)

I Rådets konklusioner fra 2009 om sikre og effektive sundhedsydelser gennem e-sundhed blev der slået til lyd for tilpasning af e-sundhed til sundhedsstrategier og -behov på EU-plan og nationalt plan ved direkte inddragelse af de nationale sundhedsmyndigheder. Med henblik herpå blev der i Rådets konklusioner også slået til lyd for en forvaltningsmekanisme på højt niveau, hvorefter der blev iværksat en fælles aktion (4) og et tematisk netværk som led i henholdsvis sundhedsprogrammet (5) og støtteprogrammet for ikt-politik under programmet for konkurrenceevne og innovation (6) (i det følgende benævnt »den fælles aktion« og »det tematiske netværk«). For at sikre koordinering, sammenhæng og overensstemmelse i arbejdet vedrørende e-sundhed på EU-plan og for at undgå dobbeltarbejde bør man sikre, at ovennævnte mekanisme på højt niveau fortsætter sit arbejde inden for rammerne af e-sundheds-netværket, for så vidt dette arbejde er foreneligt med netværkets mål i henhold til artikel 14, stk. 2, i direktiv 2011/24/EU, og knytte den fælles aktion og det tematiske netværk til e-sundheds-netværket.
(7)

På grundlag af EFSA's udtalelse synes der ikke at være behov for særlige mærkningsbestemmelser for fødevarer, fødevareingredienser og foder, der indeholder, består af eller er fremstillet af Bt11xMIR604xGA21-majs, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003. For at sikre, at anvendelsen af produkterne holdes inden for rammerne af den tilladelse, der gives ved nærværende afgørelse, bør foder og andre produkter end fødevarer og foder, der indeholder eller består af den GMO, der ansøges om tilladelse for, dog forsynes med supplerende mærkning, hvoraf det klart fremgår, at de pågældende produkter ikke må anvendes til dyrkning.
(8)

På grundlag af EFSA's udtalelse synes der ikke at være behov for særlige mærkningsbestemmelser for fødevarer, fødevareingredienser og foder, der indeholder, består af eller er fremstillet af Bt11xMIR604-majs, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003. For at sikre, at anvendelsen af produkterne holdes inden for rammerne af den tilladelse, der gives ved nærværende afgørelse, bør foder og andre produkter end fødevarer og foder, der indeholder eller består af den GMO, der ansøges om tilladelse for, dog forsynes med supplerende mærkning, hvoraf det klart fremgår, at de pågældende produkter ikke må anvendes til dyrkning.
(9)

På grundlag af EFSA's udtalelse synes der ikke at være behov for særlige mærkningsbestemmelser for fødevarer, fødevareingredienser og foder, der indeholder, består af eller er fremstillet af 281-24-236x3006-210-23-bomuld, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003. For at sikre, at anvendelsen af produkterne holdes inden for rammerne af den tilladelse, der gives ved nærværende afgørelse, bør foder og andre produkter end fødevarer og foder, der indeholder eller består af den GMO, der ansøges om tilladelse for, dog forsynes med supplerende mærkning, hvoraf det klart fremgår, at de pågældende produkter ikke må anvendes til dyrkning.
(1)

I direktiv 2009/158/EF fastsættes dyresundhedsmæssige betingelser for samhandelen inden for Unionen med fjerkræ og rugeæg samt for indførsel heraf fra tredjelande. I bilag II til direktivet fastsættes regler for godkendelse af virksomheder med henblik på samhandel med disse varer inden for Unionen samt programmer for sundhedskontrol, der skal gennemføres for bestemte sygdomme hos de forskellige fjerkræarter. I bilag IV til direktiv 2009/158/EF fastsættes standardveterinærcertifikaterne til brug ved samhandel inden for Unionen med de fjerkræprodukter, der er omfattet af direktivet.
(8)

Det følger af Kommissionens beslutning 2004/595/EF af 29. juli 2004 om en model for sundhedsattest til brug ved import til Fællesskabet af hunde, katte og fritter i handelsmæssigt øjemed (4), at det er tilladt at importere disse dyr fra tredjelande, der er opført i del B, afdeling 2, eller del C i bilag II til forordning (EF) nr. 998/2003 eller i bilag II til Kommissionens forordning (EU) nr. 206/2010 af 12. marts 2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til EU, og krav vedrørende udstedelse af veterinærcertifikater (5). Beslutning 2004/595/EF foreskriver ligeledes, at dyrene skal ledsages af en sundhedsattest, som er i overensstemmelse med modellen i bilaget til samme beslutning.
(1)

Ved forordning (EF) nr. 1224/2009 er der oprettet en EF-ordning for kontrol, inspektion og håndhævelse for at sikre overholdelse af reglerne i den fælles fiskeripolitik. Det bestemmes i forordning (EF) nr. 1224/2009, at EU-kontrollørerne kan udføre inspektioner i overensstemmelse med forordningen i EU-farvande og på EU-fiskerfartøjer uden for EU-farvande, jf. dog kystmedlemsstatens primære ansvar. Der skal udarbejdes en fortegnelse over EU-kontrollører efter proceduren i forordning (EF) nr. 1224/2009.
(1)

Ved forordning (EF) nr. 178/2002 er der fastlagt generelle principper, som i Unionen og på nationalt plan skal finde anvendelse på fødevarer og foder generelt og på fødevare- og fodersikkerhed i særdeleshed. Forordningen indeholder bestemmelser om beredskabsforanstaltninger, som Kommissionen skal træffe, for tilfælde, hvor det er åbenbart, at fødevarer eller foder importeret fra et tredjeland må formodes at udgøre en alvorlig risiko for menneskers sundhed, dyresundheden eller miljøet, og at denne risiko ikke kan styres på tilfredsstillende vis ved hjælp af de foranstaltninger, der træffes af den eller de berørte medlemsstater.
(4)

Kommissionen har udsendt en meddelelse til virksomheder, der har til hensigt at importere eller eksportere kontrollerede stoffer, der nedbryder ozonlaget, til eller fra EU i 2012, og til virksomheder, der har til hensigt at anmode om en kvote for 2012 for disse stoffer til laboratorie- og analyseformål (2011/C 75/05) (3), og har som følge heraf modtaget erklæringer om planlagt import i 2012.
(3)

Kommissionen har revurderet de harmoniserede referenceværdier for effektiviteten ved separat produktion af el og varme under hensyntagen til medlemsstaternes data fra operationel anvendelse under realistiske betingelser. Udviklingen i den bedste tilgængelige og økonomisk forsvarlige teknologi i perioden 2006-2011, som analysen dækkede, viser, at den skelnen, der indførtes i beslutning 2007/74/EF vedrørende kraftvarmeenhedens bygningsår ved fastsættelsen af de harmoniserede referenceværdier for effektiviteten ved separat produktion af el, ikke bør opretholdes for anlæg, der er opført efter den 1. januar 2006. For kraftvarmeenheder, der er opført i 2005 eller tidligere, bør der fortsat anvendes referenceværdier, der afspejler bygningsåret, for at der kan tages hensyn til udviklingen i den bedste tilgængelige og økonomisk forsvarlige teknologi. På basis af nylige erfaringer og analyser bekræftede gennemgangen, at der fortsat bør anvendes korrektionsfaktorer for klimaforholdene. Korrektionsfaktorerne for sparet nettab bør ligeledes fortsat anvendes, da der i de seneste år ikke er sket nogen ændringer i nettab. Desuden bør korrektionsfaktorerne for sparet nettab også anvendes på anlæg, der fyrer med træ og biogas.
(6)

Den 25. marts 2011 konkluderede EFSA i den videnskabelige udtalelse om sikkerheden ved en ny tyggegummibase (REV-7) som en ny levnedsmiddelingrediens (2), at den nye tyggegummibase var sikker under de foreslåede betingelser for anvendelse og ved de foreslåede grænser for indtag.
(3)

Det bør sikres, at miljøet beskyttes så godt som muligt i hele EU, navnlig i de tilfælde, hvor bestemmelseslandet ikke har eller har utilstrækkelig kapacitet til nyttiggørelse af visse typer affald. Derfor bør Rumænien fortsat have mulighed for at gøre indsigelse mod uønsket overførsel af affald til nyttiggørelse på landets territorium. Den periode, hvor Rumænien kan gøre indsigelse, bør derfor forlænges indtil den 31. december 2015.
1.

Nedenstående punkt indsættes sidst i afsnit 3 i bilaget til beslutning 2002/364/EF: »3.7. Fælles tekniske specifikationer for blodscreening-assays for variant Creutzfeldt-Jakobs sygdom (vCJD) De fælles tekniske specifikationer for blodscreening-assays for variant Creutzfeldt-Jakobs sygdom (vCJD) er anført i tabel 11.«
(5)

Den 16. december 2011 besluttede den komité under Sikkerhedsrådet, der er nedsat i henhold til UNSCR 1970 (2011), i overensstemmelse med punkt 19 i UNSCR 2009 (2011), at frafalde udpegelsen i forbindelse med to enheder.
(166)

Gennem disse erklæringer til Europa-Parlamentet har Kommissionen givet specifikke, ubetingede og samstemmende garantier af en art, der gav dem, der er begunstiget af den anfægtede foranstaltning, anledning til at nære berettigede forventninger om, at ordningen for afskrivning af goodwill var lovlig, idet den ikke var omfattet af statstøttereglerne (117), og derfor også om, at ingen af de fordele, som den nævnte ordning indebar, kunne gøres til genstand for efterfølgende tilbagesøgning. Selv om disse erklæringer ikke var det samme som en formel kommissionsbeslutning om, at afskrivningsordningen ikke udgjorde statsstøtte, havde de samme effekt som en beslutning for så vidt angår anledningen til at nære berettigede forventninger, navnlig under hensyn til, at man i den foreliggende sag havde respekteret de gældende procedurer, som sikrede efterlevelse af kollegialitetsprincippet. Eftersom statsstøttebegrebet er objektivt (118), og Kommissionen ikke har skønsbeføjelser for så vidt angår dets fortolkning — i modsætning til, hvordan det forholder sig med hensyn til evaluering af forenelighed — skal enhver præcis og ubetinget erklæring på vegne af Kommissionen om, at en national foranstaltning ikke bør anses for at være statsstøtte, naturligvis forstås således, at foranstaltningen fra starten ikke udgjorde støtte (dvs. også inden den pågældende erklæring). Enhver virksomhed — der tidligere havde næret usikkerhed om, hvorvidt den senere hen, i henhold til reglerne om statsstøtte, kunne blive gjort til genstand for et krav om tilbagebetaling af de økonomiske gevinster, den havde opnået under ordningen for afskrivningen af goodwill, som var resultatet af transaktioner, der var afsluttet inden Kommissionens erklæringer — kunne efter de nævnte erklæringer have konkluderet, at en sådan usikkerhed var ubegrundet, idet den ikke kunne forventes at udvise større forudseenhed end Kommissionen i denne forbindelse. Under disse specifikke omstændigheder — og under hensyn til, at fællesskabsretten ikke kræver påvisning af årsagssammenhæng mellem garantier givet af en fællesskabsinstitution og adfærden hos de borgere eller virksomheder, som sådanne garantier (119) vedrører — kunne enhver forudseende virksomhedsleder med rimelighed forvente, at Kommissionen ikke efterfølgende ville kræve tilbagebetaling (120) for så vidt angår foranstaltninger, som den selv tidligere i en erklæring til en anden fællesskabsinstitution havde erklæret ikke udgjorde støtte, uafhængigt af tidspunktet for gennemførelsen af den transaktion, der var omfattet af støtteforanstaltningen
(5)

I rapporten konkluderedes det, at den brasilianske importlicensordning med ikke-automatisk udstedelse af licens som anvendt i forbindelse med et krav om minimumspris, synes at stride mod: a) artikel 1, 3 og 5 i WTO-aftalen om importlicensprocedurer, eftersom a) anvendelsen ikke var neutral; b) ordningen ikke blev administreret på en rimelig og retfærdig måde; c) den ikke var med til at gennemføre WTO-konforme restriktioner, og derfor ikke var begrænset i anvendelsesområde og varighed til en foranstaltning, som den selv havde gennemført; og d) den havde yderligere handelshindrende og konkurrenceforvridende virkninger på importen. Desuden var listen over de varer, som var underlagt ikke-automatisk udstedelse, ikke offentliggjort, og ansøgninger om licenser med henblik på import under minimumsprisen forblev ubesvaret fra officiel side i flere måneder. b) artikel X.1 og X.3 i den almindelige overenskomst om told og udenrigshandel (GATT 1994), da importlicensordningen med ikke-automatisk udstedelse af licens ikke var offentliggjort og ikke blev administreret på en ensrettet, upartisk og rimelig måde. c) artikel XI.1 i Gatt (1994), da ordningen med minimumspriser var en restriktion ud over skatter, afgifter og andre gebyrer, som var gjort gældende gennem importlicenser for importen af enhver vare fra en hvilken som helst anden kontrahents område uden WTO-konform dokumentation.
(71)

Spanien dokumenterede imidlertid, at det planlagte budget fortsat er i overensstemmelse med de budgetterede årlige udgifter de tidligere år, og at der ikke var grund til at antage, at den blotte afskaffelse af reklamen hverken nu eller i en nær fremtid kan resultere i en betydelig reduktion af udgifterne. RTVE bør fortsat nå ud til et stort publikum, og afskaffelsen af reklamer vil gøre det nødvendigt at finansiere og sende flere produktioner. I sammenligning med tallene fra de tidligere regnskabsår (1 177 mio. EUR i 2007, 1 222 mio. EUR i 2008 og 1 146 mio. EUR i 2009) og under hensyn til både de supplerende udgifter (104 mio. EUR) til de produktioner, der er nødvendige for at udfylde den sendetid, der tidligere var forbeholdt reklamer, og de resterende kommercielle indtægter (ifølge beregningerne omkring 25 mio. EUR), forekommer et loft på 1 200 mio. EUR for de budgetterede udgifter at være et fornuftigt og rimeligt årligt kompensationsloft for varetagelse af public service-opgaverne. Princippet vedrørende kompensation for en offentlig radio- og tv-virksomheds faktiske nettoudgifter omfatter nødvendigvis beskyttelse af virksomheden over for udsving i reklameindtægterne.
(2)

Det er berettiget at forlænge anvendelsesperioden for beslutning 2002/546/EF med to år, idet de elementer, der ligger til grund for bemyndigelsen i henhold til denne beslutning, er forblevet uændret. I denne forbindelse bekræftede Kommissionens rapport til Rådet af 28. august 2008 om anvendelsen af den særlige ordning vedrørende AIEM-afgiften, som gælder på De Kanariske Øer, at AIEM-afgiften fungerede tilfredsstillende, og at der ikke var behov for ændringer i beslutning 2002/546/EF.
(5)

I betragtning 9 i beslutning 2007/659/EF understreges det, at da konkurrenceevnen for »traditionel« rom fra de oversøiske departementer bør styrkes på Frankrigs europæiske marked for at bevare produktionen inden for sektorerne for sukkerrør, sukker og rom i disse departementer, er det nødvendigt at revidere de mængder traditionel rom fra de oversøiske departementer, som må afsættes på dette marked med en reduceret punktafgiftssats. Kontingentet på 108 000 HRA årligt, som er fastlagt i beslutning 2007/659/EF, bør derfor forhøjes til 120 000 HRA, herunder kontingentet for 2011 for at sikre kontinuiteten, idet der tages hensyn til den forventede forhøjelse for det år. Forhøjelsen muliggør en årlig stigning i mængden af rom, der bliver bragt i omsætning, på 4,3 %, dvs. en lidt større stigning end de 3,2 % i perioden 2007-2010.
3)

Artikel 5 affattes således: »Artikel 5 1. Bulgarien forelægger Kommissionen årlige rapporter om de fremskridt, der er gjort for at bringe følgende i overensstemmelse med forordning (EF) nr. 853/2004: a) mælkeproducerende bedrifter, der producerer mælk, der ikke opfylder kravene b) systemet for afhentning og transport af mælk, der ikke opfylder kravene. Den første årlige rapport forelægges Kommissionen senest den 31. december 2012 og den anden årlige rapport senest den 31. oktober 2013. Rapporterne forelægges ved brug af formularen i bilag III. 2. Kommissionen overvåger nøje processen med at bringe rå mælk, som forarbejdes af de virksomheder, der er opført i bilag I og II, i overensstemmelse med kravene i forordning (EF) nr. 853/2004. Hvis Kommissionen på grundlag af de rapporter, Bulgarien forelægger, finder det er usandsynligt, at kravene vil være opfyldt den 31. december 2013, foreslår den passende foranstaltninger til at afhjælpe situationen.«
(1)

Artikel 3, stk. 3, første og fjerde afsnit, i protokol (nr. 36) om overgangsbestemmelser, der er knyttet til traktaterne fastsætter, at indtil den 31. oktober 2014, når Rådet vedtager en retsakt med kvalificeret flertal, kontrolleres det, hvis et medlem af Rådet kræver det, at de medlemsstater, der udgør dette kvalificerede flertal, repræsenterer mindst 62 % af Unionens samlede befolkning beregnet i overensstemmelse med befolkningstallene i artikel 1 i bilag III til Rådets forretningsordenen (i det følgende benævnt »forretningsordenen«).